Cyhoeddwyd 07/05/2021 | Diweddarwyd Ddiwethaf 12/01/2021 | Amser darllen munudau
Sylwer bod Comisiwn y Senedd wedi cytuno, oherwydd y risgiau o COVID-19, y bydd Ystâd gyfan y Senedd yn parhau i fod ar gau i'r cyhoedd tan ar ôl yr etholiad ym mis Mai 2021 o leiaf. Mae'n bosibl na fydd yr holl gyfleoedd wyneb yn wyneb a nodir ar y dudalen hon ar gael ar hyn o bryd, ond rydym yn gobeithio eu cynnig eto'n fuan. Mae ein cyfleoedd ar-lein yn parhau i fod ar gael.
Dewch i Siambr Hywel, Siambr drafod bwrpasol y Senedd, i ddysgu am rôl Aelod o'r Senedd, a beth sy'n digwydd y tu mewn i'r Senedd. Rydym yn derbyn unrhyw ysgol, goleg neu grwp ieuenctid, o flwyddyn 4 i fyny. Mae'r Senedd yn cynnig dau ymweliad addysgol y dydd, Mawrth trwy Iau, yn ystod yr amserau hyn:
Mae eich ymweliad, sy'n cynnwys dadl yn Siambr Hywel, gweithgaredd gweithdy ac ymweliad â'r Senedd ei hun yn adnodd pwerus a hyblyg i'ch ysgol. Gallwn gynnwys amrywiaeth o grwpiau oedran ac rydym yn cymryd agwedd hyblyg tuag at y ffordd yr ydym yn llunio'r sesiynau. Dywedwch wrthym beth yr hoffech ei ddysgu. Yn y gorffennol rydyn ni wedi gwneud sesiynau ar bleidleisio, cynaladwyedd, a diwrnod ym mywyd Aelod o'r Senedd. Mae tocynnau i wylio'r cyfarfod llawn ar ddydd Mawrth a dydd Mercher ar gael os bydd angen.
I gael gwybod mwy cysylltwch â'n tîm drwy ebostio cyswllt@senedd.cymru neu ffonio 0300 200 6565.
Bydd y gweithgareddau hwyliog a rhyngweithiol hyn yn ysbrydoli'r dysgwyr i chwarae rôl Aelod o'r Senedd. Gweler mwy o wybodaeth yma.
Rydym yn cynnig ein rhaglen ymweliadau addysgol cyffredinol ar gyfer grwpiau Bagloriaeth Cymru ar bob lefel. Gall ysgolion a cholegau hefyd logi Siambr Hywel i drefnu eu cynhadledd heriau byd-eang eu hunain. Bydd y dysgwyr yn ymchwilio i fater, yn ystyried gwahanol ddadleuon ac yn cyfleu eu safbwynt personol drwy drefnu trafodaeth mewn cynhadledd yn Siambr Hywel, sef Siambr drafod ieuenctid y Senedd. Gallem gynnig cyflwyniad byr i waith y Senedd cyn iddynt gynnal eu cynhadledd eu hunain.
I drefnu ymweliad e-bostiwch cyswllt@senedd.cymru neu ffoniwch 0300 200 6565.
Mae cymhorthdal tuag at gostau teithio i'r Senedd ar gael i ysgolion cymwys.
Rhaid i chi lenwi ffurflen asesiad risg cyn ymweld.
Caiff eich Aelodau o'r Senedd lleol eu gwahodd i gyfarfod â chi yn ystod eich ymweliad ond, yn anffodus, ni allwn warantu y byddant yn gallu bod yn bresennol.
Ar wahân i ymweliadau'r cyngor ysgol, dylai grwpiau fod o un cyfnod allweddol yn unig.
Rydym yn croesawu pob ysgol a grŵp ieuenctid arall.
Mae pob ymweliad yn cychwyn yn Tŷ Hywel, Bae Caerdydd.
Mae ardal ginio ar gael ar gyfer unrhyw ymweliad (angen archebu ymlaen llaw).
Gallwch drefnu i swyddog addysg ymweld â chi cyn neu ar ôl eich ymweliad.
Eleni, mae llawer o bobl gyffredin wedi bod yn gwneud pethau hynod anghyffredin i sicrhau lles a diogelwch ein cymunedau.